ร้านนี้คนพื้นที่เค้าแนะนำมาว่าถ้าอยากทานอาหารพื้นเมืองต้างร้านนี้ มาทานช่วงบ่ายๆ เลยยังไม่มีคนมาทานเท่าไหร่ ร้านดูร่มรื่น ตกแต่งสไตล์ล้านนา

สั่งน้ำพริกอ่อง ราคา 90 บาท น้ำพริกค่อนข้างมันๆ รสเค็ม ปกติทานรสออกหวานๆ เลยไม่แน่ใจว่ารสจริงๆ คนเชียงรายทานแบบนี้หรือเปล่า เครื่องเคียงมีแคบหมูกับผักสดก็กรอบ สด ใหม่ดีค่ะ

แกงอ่อมกระดูกหมู แกงนี้รสออกเค็มอีกเช่นกัน หมูเหนียว ไม่นุ่มเท่าไหร่ ปริมาณเยอะทีเดียว

ผัดผักฮ่องเต้น้ำมันหอย ผักหวาน รสชาติเค็มๆ มันๆ ทานกับข้าวสวยกำลังดี ข้าวสวยที่นี่อร่อยค่ะ หอม นุ่ม

ร้านนี้ทานแล้วรู้สึกออกรสเค็มไปหน่อย แต่บรรยากาศก็สบายๆ ดีค่ะ บริการก็โอเค อาหารได้ไว